
Selebrashon grandi Dia di Tera Kòrá 


Komishon Selebrashon Dia di Tera Kòrá ta organisá dos dia di ﬁ esta den kuadro di selebrashon di dia di e bario. Djamars atardi a tuma lugá un 
enkuentro ku prensa, kaminda a papia di e aktividatnan ku ta bai tin durante e dos dianan di selebrashon. 


GUERA ENTRE HUNTA DI KOMISARIO 
I DIREKTIVA KRIABON 


BIG SALE 


SHOPPING, BEST LOCAL BBQ, BONE POP UP, ENTERTAIMENT AND MUCH MORE... 
KAYA BONGO # 8, NIKIBOKO ZUID 

KRALENDIJK – Kuan- 
tu hende surdu i ku no ta 
tende bon realmente ta biba 
na Boneiru i na unda nan 
mester di yudansa. E mu- 
nisipio partikular Boneiru 
ta laga hasi investigashon 
pa esaki. Tin hende surdu 
i ku no ta tende bon ku ta 
biba un bida skondí aki 
nan, traduktor di seña, Es- 
ther de Veer, ta konta. Den 
un publikashon di Cari- 
bisch Netwerk skirbí pa 
Marit Severijnse ta haña 
mas informashon. Despues 
di dos aña di konferensia di 
prensa no ta mir’é mas na 
televishon, pero de Veer ta 
okupá mas ku nunka komo 
traduktor di seña. Banda di 
su trabou, e ta duna lès den 
idioma di seña i regular- 
mente ta duna lektura. E ke 
pa hendenan surdu i ku no 
ta tende bon realmente por 
partisipá tur kaminda na 
Boneiru. Aktualmente de 
Veer, riba enkargo di e mu- 
nisipio partikular Boneiru, 
ya pa algun tempu kaba ta 
hasiendo un investigashon. 
“Nos no sa ainda kuantu 


Hendenan surdu i ku no ta 
tende bon ta biba bida skondí 


hende surdu i ku no ta tende 
bon tin na Boneiru. Tur ka- 
minda tin sí informashon 
pa haña, pero esaki ainda 
no ta reglá sentralmente.” 


Traduktor di seña 
Pa hende surdu i hende 
ku no ta tende bon, idioma 
di seña ta un idioma madre. 
Suptítulo di un video por 
keda sintí komo un di dos 
idioma. Tampoko nan no ta 
komprondé kon un hende ta 
bisa algu i unda e tono ta. 
Hendenan ta preferá di 
haña informashon impor- 
tante den nan idioma madre. 
Suptítulo òf un splikashon 
por eskrito p’esei ta un 
manera adekuá pa duna 
enseñansa. Na Boneiru no 
tin skol kaminda muchanan 
surdu spesial por bai. Hopi 
mucha p’esei mester bai 
Hulanda, Sürnam, Aruba 
òf Kòrsou, pa tòg por sigui 
bon edukashon pa medio di 
traduktor di seña. 
Algun mucha surdu i ku 
no ta tende bon, segun de 
Veer, te asta ta tene nan na 
kas, tambe pa kua motibu 


ku ta. E por tin di aber ku 
por ehèmpel bèrgwensa. 


Skondí riba e isla 
Pa su investigashon, de 
Veer ta pasa na diferente 
kas pa puntra sí tin miem- 
bro di famia surdu ta biba. 
“Ta via via mi mester at- 
endé esaki, pasobra ta trata 
di prinsipalmente hendenan 
ku ta biba un tiki skondí 
riba e isla.” Den e periodo 
di Corona e traduktor di 
seña a kai riba algun kos. 
“Komo promé mi a ripará 
ku hendenan surdu tabatin 
hopi na e traduktor durante 
konferensia di prensa. Bo 
ta ripará ku hende surdu i 
hende ku no ta tende bon na 
Boneiru tabata sinti ku nan 
ta konta i e atvertensianan 
tabata yega.” Un otro kam- 
bio. Segun e traduktor di 
seña, desde e pandemia di 
Corona a bini mas noshon 
pa su trabou. No tin des- 
konfi ansa mas, de Veer ta 
mira. “Promé ku esei tabata 
otro, pasobra mi trabou aki 
nan ainda tabata deskonosí. 
Nan tabata puntra: ‘Kiko 


presis bo ta hasiendo’. Sí 
awor mi drenta un kaminda 
serka organisashonnan na 
Boneiru, nan tin mas tempu 
pa mi.” 


Yudansa 
Caribisch 
Netwerk 
a 
aserká e munisipio par- 
tikular Boneiru ku e pre- 
gunta, kua fasilidat tin na 
e momentu aki pa hende- 
nan surdu òf ku no ta tende 
bon. E pregunta ta keda 
sin kontesta. Riba wèpsait 
di e munisipio no tin nada 
tokante e tema aki. Ku su 
investigashon de Veer ke sa 
tambe pa kiko hende sur- 
du i ku no ta tende bon ta 
aserká e munisipio. Tambe 


ta importante pa sa unda e 
hendenan aki mes berdad- 
eramente tin nesesidat pe. 
Kisas un hende ke haña lès 
pa kore outo, òf e famia tin 
mester di algu pa yuda nan. 
Na desèmber de Veer ta 
publiká resultado di e in- 
vestigashon. “Inklusividat 
no ta solamente idioma di 
seña, pero tambe mira kiko 
e hendenan tin mester. Ketu 
bai tin mas hende na Bo- 
neiru ta hasiendo esaki,” 
de Veer ta mira den prák- 
tika. “Esaki mi ta haña real- 
mente positivo. Nos ta riba 
kaminda, mi tin bon impre- 
shon ku ta bai bini mas pa 
hendenan surdu.” 


HASI BON USO DI KADA 
OPORTUNIDAT 
Skritura: 1 Pedro 4:7-10(BS) 


7. “Fin di tur kos ta serka; pesei, sea ku sano huisio i sobrio 
ku e propósito di por hasi orashon.” 
8. “Riba tur kos, keda ferviente den boso amor pa otro, 
pasobra amor ta kubri un multitut di piká.” 
9. “Duna posada na otro sin murmurá.” 
10. “Komo ku kada un a risibí un don spesial, uz&#39;é pa 
sirbi otro komo bon mayordomonan di e grasia multiforme 
di Dios.” E situashon di C-19 a limitá nos den diferente 
área i te ainda nos ta sinti su efekto. Ma na mes momento 
nos mester realisá ku “ﬁ n di tur kos ta serka” (versíkulo 7). 
E Skritura ariba ta duna 4 oportunidat ku nos por pone na 
praktiká: 
1.Hasi orashon: Papia tur kos ku Dios tur ora bai. 
2.Amor pa otro: Sakriﬁ ká un pa otro, bai e miya èkstra. 
3.Duna posada: Habri porta pa otro, spesialmente esnan 
ku no por paga bèk. 
4.Don spesial, us’é pa sirbi otro: Usa nos talento i don- 
nan ku Dios a bendishoná nos kuné, pa mustra e grasia 
di Dios na otro. Tempu por limitá oportunidat, hasi bon uso 
di tempu! 


Gilda Beukenboom-Sintjago 
Produkshon PGM 


GRADISIMENTU I INVITASHON 
Esposa, yunan i demas famia ta gradisi un i tur ku a 
mustra atenshon na ora di enfermedat, morto i entiero 
di nos ser keri 
Franklin Emerenciano 
Delima 
Nos ta invitá na 2 santu sakrifisio 
pa deskanso di su alma djabierne 
29 i djasabra 30 di yüli pa 7‘or 
anochi na misa San Bernardo na Playa. 


Aseptá esaki komo un invitashon personal. 


KRALENDIJK -- Skol 
Mekániko di Avion Bon- 
ieru ta sigui pa dilanti. 
Usando datonan konfi abel 
riba nivel mundial di avi- 
ashon, ta kalkulá ku pa e 
añanan binidero mester di 


Informashon Skol 
Mekániko di Avion 


600 mil mekániko di avion 
na mundu. Aviation Main- 
tenance Technician School 
Bonaire, un skol privá, ta 
ofresé e estudio pa bira me- 
kániko di avion i ta bai tene 
un atardi di informashon 


pa tur interesado, djabièrnè 
29 di yüli di mitar di shete 
pa mitar di ocho di anochi 
na Kaya Matrimonio 34. E 
plan di lès ta asina hinká 
den otro ku sí e interesado ta 
traha, tambe e por partisipá. 

Aktuashon repudiabel di presidente Hunta di Komisario 
GUERA ENTRE HUNTA DI KOMISARIO 
I DIREKTIVA KRIABON 


KRALENDIJK – Tin 
un guera entre Hunta di 
Komisario i direktiva di 
e koperativa di kunuke- 
ro, KRIABON. Hunta di 
Komisario djamars atardi 
a manda un karta pa di- 
rektiva di KRIABON den 
kua ta anunsiá ta skòrs e 
direktiva. Straño di henter 
e asuntu aki ta ku e karta 
ta firmá pa e tres miembro- 
nan di Hunta di Komisario, 
konsistiendo di presidente 
Albert Silie, Ronald Cof- 
fie i Daymiro Janga. Pero 
Coffie di su banda ta indiká 
ku niun momentu so e no a 
firma e karta ku a bai pa di- 
rektiva. Esaki ta trese kuné 
ku e ta distansiá su mes for 
di e karta i e otro dos miem- 
bronan di Hunta di Komis- 
ario mester duna kuenta 
durante reunion general di 
KRIABON. No ta ekskluí 
ku Coffie ta bai duna keho 
di falsifikashon di firma na 
Ministerio Públiko. 
E karta di Hunta di 
Komisario a bini despues 
ku direktiva a manda un 
karta pa e hunta di komisa- 
rio denunsiando e forma 
ku a aktua ilegalmente. E 
skòrsmentu ta nifiká ku 
KRIABON a keda afektá 
den su interesnan, pasobra 
e maneho ku e direktiva a 
stipulá no por kontinuá ku 
konsekuensia 
finansiero 
devastastador pa KRIA- 
BON. 
Direktiva di KRIABON 
ta kondená altamente e ak- 
shon di e hunta di komisario 
i e konsekuensia pa KRIA- 


BON mirando e desaroyo- 
nan ku e direktiva ku a keda 
eligí dia 12 di mart presidí 
pa Reginald ‘Yonchi’ Dor- 
talina, a entamá. 


Serio i repudiabel 
Direktiva di KRIABON 
na su turno a manda un kar- 
ta pa Hunta di Komisario 
den kua ta bini dilanti ku 
por a tuma nota ku Silie a 
intervení den e prosesonan 
di KRIABON dor di stroba 
sr. Monte di firma fakturan- 
an ku mester a pagá i pa 
kolmo a bai ku e dokumen- 
tonan konserní. 
“Pa kolmo bo persona ta 
manda un app tresiendo di- 
lanti ku bo persona a puntra 
e manager di KRIABON pa 
e estado di kuentanan ban- 
kario òf un manera pa kon- 
trolá esaki ‘on-line’. Mas 
aleu bo persona ta trese den 
e app dilanti ku bo a kon- 
statá ku sr. Monte ta firma 
ainda i ku masha tempu 
esaki mester ta reglá. Bo 
ta atmití ku bo no por laga 
firmamentu di e fakturanan 
pa Sto. Domingo i Dom- 
melsche tumá lugá, paso- 
bra esaki ta mas ku 80 mil 
dòler huntu i bo ta skirbi 
ku bo a hala den e pagonan 
bèk di tantu Dommelsche i 
Sto. Domingo. Bo ta sigui 
trese dilanti ku esun di Sto. 
Domingo ta pagá kaba i pa 
kolmo bo ta pidi mi persona 
pa duna e manager enkargo 
pa hasi e pedido di Hulanda 
wardando ora tur kos ta kla 
na MCB pa sigui ku prov- 
eedónan nobo,” presidente 


di KRIABON, Dortalina ta 
skirbi. 
Dortalina ta sigui skirbi: 
“Mi ta haña bo interven- 
shon i aktuashon di awe tar- 
di un kaso sumamente serio 
i repudiabel di tur forma i 
nos ta kalifik’é komo im- 
propio. Konforme artíkulo 
13 di nos statutonan, e kon- 
seho di komisario tin e tar- 
eanan di supervishon riba e 
maneho di direktiva i órden 
general di e koperativa. 
Esaki mester sosodé na un 
manera ordená i solamente 
via di direktiva i no direkto 
via trahadónan di e kopera- 
tiva. Konforme artíkulo 13, 
insiso 2, di nos statutonan, 
direktiva ta esun outorisá 
pa duna e konseho di su- 
pervishon tur informashon 
pa loke ta trata asuntunan 
di e koperativa. E último 
aki tambe ta kodifiká den 
artíkulo 19, insiso 6, di nos 
kódigo sivil BES.” 
Disgustu 
Den e reunion gener- 
al último, miembronan a 
ekspresá nan disgustu for- 
mal tokante e funshona- 
mentu di KRIABON bou 
di e direktiva anterior ka- 
minda Sillie tambe tabata 
den e konseho di supervis- 
hon. Den e plan di trabou di 
2022, direktiva a notulá ku 
direktiva aktual ta di opin- 
ion ku den su periodo mes- 
ter bin kambionan grandi 
den KRIABON pa asina 
por garantisá su eksisten- 
sia i pa garantisá ku e kop- 
erativa no por haña su mes 


konfrontá mas ku e situ- 
ashon manera a pasa aden 
na 2015 i ku kada bes tin 
retiru di miembronan di di- 
rektiva ku ta suak e organ- 
isashon, pasobra no tin un 
manager fuerte ku ta dirigí 
e operashon diario, segun 
Dortalina. 
Mester 
garantisá 
un 
KRIABON aun mas fuerte 
i ku sufisiente outoridat pa 
por funshoná na un manera 
efikas i efisiente, di akuerdo 
ku Dortalina. Den e plan di 
maneho 2022, direktiva a 
trese dilanti ku dia 15 di 
mart 2022 e direktiva dia- 
rio a tene su promé reunion 
i a elaborá riba pasonan ku 
mester tuma pa kuminsá ku 
un periodo eksitoso pa loke 
ta trata e direktiva nobo. E 
direktiva anterior no a hasi 
ningun traspaso ofisial i no 
tabata dispuesto tampoko 
pa sòru ku e miembronan 
di direktiva keda inskribí 
na Kámara di Komersio. 
Direktiva mes a tuma e 
paso pa akumulá tur doku- 
mento pa esaki keda firmá 
pa miembronan saliente 
di direktiva bieu i e nobo. 
Despues mester inskribí e 
direktiva nobo tambe na 
bankonan a base di e do- 
kumentonan di Kámara di 
Komersio. 
Echo ilegal 
For di dia 5 di mei te 
ainda, e proseso menshoná 
no a keda konkretisá, loke 
ta stroba direktiva enorme- 
mente pa por traha na un 
manera efektivo. Ta esaki 


direktiva a haña su mes 
kuné ora el a kuminsá fun- 
shoná. Pero pa loke ta trata 
transakshonnan di banko, 
Jaqueline Frans i sr. Monte 
tabata dispuesto di sigui 
firma te ora ku keda kla 
ku banko. Esaki ta un echo 
legal. E akto aki di ningun 
manera no ta kontra interes 
di 
KRIABON, 
pasobra 
últimamente ta direktiva 
ta keda kompletamente re- 
sponsabel, 
Dortalina 
ta 
skirbi. 
Dortalina: “Ta p’esei ta 
hopi straño ku bo ta usa e 
asuntu di firmamentu di sr. 
Monte pa intervení manera 
bo a hasi awe tardi. E interes 
di e koperativa pa sr. Monte 
i sra. Frans firma ta hopi 
mas haltu ku stroba firma- 
mentu di fakturanan manera 
a pasa awe tardi. Konforme 
artíkulo 14, insiso 1, di nos 
kódigo sivil BES, kada 
miembro di direktiva tin e 
obligashon pa kumpli debi- 
damente ku su tareanan. Bo 
akshon deskabeyá di awe 
tardi sinembargo a stroba 
e direktiva pa kumpli ku 
su tareanan manera lei i e 
statutonan ta preskribí. Esei 
tin komo konsekuensia ku 
e interesnan di KRIABON 
a keda perhudiká. Lamen- 
tablemente no ta keda di- 
rektiva nada otro di pone 
konseho di supervishon, 
individualmente 
i 
kon- 
huntamente responsabel pa 
e konsekuensianan legal ku 
bo akshon lo generá.” 


KRALENDIJK -- Dja- 
dumingu 25 di yüli un aksi- 
dente a tuma lugá riba Kaya 
Monseignieur Nieuwindt. 
Un outo a kore dal den un 


Aksidente riba Kaya Monseignieur 
Nieuwindt 
palu di lus, despues di kua 
el a bai dal den tres outo ku 
tabata stashoná kantu di ka- 
minda. 
E shofùr a deklará ku el 


a bira malu tras di stür loke 
a pone ku el a okashoná 
e aksidente. Ambulans a 
transport’é pa hospital pa 
tratamentu médiko. 

KRALENDIJK – Mas 
ku shen empleado públiko 
di gobièrnu di Boneiru ta 
bai baha ku penshun. Es- 
aki despues ku e areglo di 
penshun nobo a drenta na 
vigor. Ounke ke e areglo di 
penshun nobo no ta obliga- 
torio, diferente empleado a 
probechá di e oferta aki. 
Djárason mainta a tuma 
lugá un konferensia di 
prensa tokante e areglo di 
penshun nobo di Gobièrnu 
di Boneiru. Na e okashon 
a dirigí palabra diputado di 
asuntunan personal, Hen- 
nyson Thielman, tambe a 
papia e direktor Direkto- 
rado Maneho i Sosten, Co- 
ryse Barendregt. Diputado 


Areglo di penshun nobo 
Mas ku 100 ámtenar ta 
bai ku penshun 


Thielman a bisa ta impor- 
tante pa kompartí tokante e 
areglo di penshun nobo di 
Gobièrnu di Boneiru. A pa- 
pia ku hopi trahadó, esnan 
ku ta riba 58 aña. Gobièrnu 
tin 360 empleado di kua 
algu mas ku 100 ta riba 58 
aña. Tin hende ke kambia 
di tarea i otronan ke hasi to- 
talmente otro kos. 
Diputado Thielman: “A 
kuminsá papia pa wak si e 
empleadonan por baha mas 
tempran ku penshun. Nos 
a haña petishon grandi di 
e empleadonan ku ta deseá 
pa baha tempran ku pens- 
hun. A hasi análisis i papia 
ku sindikato ABVO i nan 
tambe ta di akuerdo. 89 


Empleado di gobièrnu ke 
hasi otro trabou. E aña aki 
27 ta bai ku penshun i asina 
ta sosodé na 2023 i 2024, 
ku e hendenan ta sigui re- 
tirá for di trabou. Hopi di e 
hendenan aki tin bon kono- 
sementu di nan trabou i ke 
pa nan pasa e informashon 
pa kolega nobo. Ta bon pa 
bisa ku e areglo nobo no ta 
obligatorio.” Kolegio Ehe- 
kutivo ta digitalisá su siste- 
ma i ta sigui buska hende 
pa traha. E Boneriano pafó 
di Boneiru tin bon atenshon 
pa nan por okupá e funshon- 
nan ku ta bira bashí i mes- 
ter remplasá. Ta un kambio 
grandi i ta bon pa informá 
komunidat, diputado Thiel- 


man a bisa. 
Diputado Thielman ta 
gradisí e grupo aki pa loke 
nan hasi durante hopi aña 
pa Boneiru. Dia 12 di sèp- 
tèmber ta bai tin un sele- 
brashon ku nan. E grupo 


ku ta bai baha gobièrnu ta 
bai organisá kurso pa nan 
drenta e reto nobo di bida. 
Mas o ménos 70 porshento 
di esnan ku ta stòp di traha, 
lo mester yena nan funshon 
pa e posishon. 


KRALENDIJK -- Straño 
ku por parse, djis promé ku 
Dia di Tera Kòrá a kuminsá 
ku renobashon di Sentro di 
Bario Tera Kòrá. Inkreibel, 
pero bèrdat. Kon nos hen- 
denan ku ta den desaroyo di 
nos isla ta tuma desishon. 
Di kon no por a warda al- 
gun siman pa hasi e reno- 
bashon di e sentro di bario 


Kon ta pensa òf midi 
kada bario 


despues di 1 di ougùstùs. 
E sentro di bario no ta- 
bata den un situashon ku no 
por a hasi uso di dje. Re- 
portero di BONERIANO 
a skucha un hende tokante 
e asuntu aki. Mas hende ta 
komentá di e situashon. 
Durante enkuentro ku 
prensa tokante e fi esta den 
kuadro di selebrashon Dia 


di Tera Kòrá, tantu miem- 
bronan di prensa i organ- 
isadónan, mester a para den 
solo pa tuma informashon 
den e bario, miéntras tin un 
sentro di bario pa e tipo di 
aktividatnan. 
Djis un ehèmpel, mo- 
mentu ta bai selebrá Dia di 
Rincon, ta tuma tur medida 
i prekoushon adelantá pa no 


stroba fi esta di e bario. Di 
kon no a tene kuenta ku dia 
di Tera Kòrá ta aserkando. 
Kisas por a por oumentá e 
spit pa terminá e trabou na 
tempu pa e selebrashon di 
bario, kaminda sierto ak- 
tividat ta tuma lugá den e 
sentro di bario. 
Manera 
sa 
hasi 
na 
diferente okashon ora ta 


nesesario, entre otro vèlt 
beisbòl Amas, e último dos 
siman a traha di dia i anochi 
pa logra kaba ku e trabou. 
Òf esei tin mas balor ku Dia 
di Tera Kòrá. Ta spera tuma 
nota di e kosnan ku ta biba 
den un bario, promé tuma 
desishon. Pasobra al fi nal, 
ta esnan di bario ta hasi uso 
di e lugánan i no gobièrnu. 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djaweps 28 yüli 2022 


12.00 Aktualidat: 
Hennyson Thielman 
13.00 Aki Boneiru: 
TS2 Muchanan 
14.00 Herensia: 
Veronica Ronnie Mercera 
15.00 BAPA: 
Giovanni Gijsbertha 
16.00 Herensia: 
Franklin Molina 
17.00 Aki Boneiru: 
Sigfried Molina 
18.00 Herensia: 
Dia di Grandinan 2 
19.00 BAPA: 
Rithel Emerenciana 


20.00 Herensia: 
Mirto Lacle 
21.00 Aki Boneiru: 
Gilbert (Gibi) Cofﬁ e (Lora) 
22.00 Herensia: 
Odelgo Cofﬁ e 
23.00 BAPA: 
Neshomar Anthony 


KRALENDIJK 
– 
E 
paradero di e pilot Guill- 
ermo Cortés Núñez di 23 
aña, ta deskonosí. E ta pi- 
lot komersial y ademas 
spesialista den fumigashon 
aéreo agríkola i tabata 
frekuentá Boneiru ku reg- 
ularidat. E tabatin vários 
luna buskando trabou na 
Colombia, pero meskos ku 
hopi, sin resultado positivo. 
Den su situashon desespe- 
rante pa por kumpli ku su 
oranan di buelo pa mantené 
su lisensia, a kousa ku el a 
bai buska oportunidat den 


Guillermo Núñez tabata frekuentá Boneiru ku regularidat 
Pilot a disparsé 


eksterior. 
E publikashon on-line di 
Aruba, Awe Mainta, ta duna 
atenshon na e desaparishon 
di e pilot. Dia 5 di aprel di 
2020 kontra boluntat di su 
mayornan, Núñez a disidí 
di bai Kòrsou. Promé el a 
bai Barranquilla i Bogotá i 
den un yamada hasí na su 
mama, Martha Nuñez, el a 
kont’é ku el a topa ku otro 
koleganan ku a ku a yama 
pa presentá eksámen serka 
kompanianan aéreo ku ta 
hasi buelonan privá na isla- 
nan di Karibe. 


Úniko pista 
Den kombersashon ku 
e famoso revista SEMA- 
NA, e tata, Omar Cortes, 
a konta ku su yu a mand’e 
un potrèt den kual por mira 
ku e tabata partisipando na 
un kurso di kapasitashon 
huntu ku otro koleganan pi- 
lot. Den fondo por mira un 
pankarta ku ta bisa ‘Falki 
Aviation Curazao’. Esei ta 
e úniko pista na kual nan 
ta mantené nan mes na dje, 
ya ku for di dia 10 di yüni 
nan no a tende nada mas 
di Guillermo. Entre e peri- 
odo di e kurso i e fecha di 
e desaparishon, el a manda 
potrèt i video ku e ta bulan- 
do, prueba ku e tabata tra- 
hando, inkluso el a manda 
potrèt di hangarnan, pero 
sin menshoná di unda nan 
ta. E problema pa e mayor- 
nan ta, ku e hóben nunka a 
papia kla ku nan, solamente 
el a bisa nan ku e ta traha pa 
un persona ku tin avion i ta 
hasi buelo privá pa islanan 
manera Boneiru i otronan 
den serkania. 


Último mensahe 
E último mensahe ku e 
hóben a manda pa su may- 
ornan tabata “Cuchos, no se 
preocupen que voy a salir a 
volar, les hablo cuando re- 
grese”. Pero 46 dia despu- 
es, ainda nan ta spera un 
señal di bida di dje. E tata 
a hasi vários intento pa em- 
bahada skucha nan i úniko 
kontesta ku nan ta risibí ta, 
mester di mas informashon. 
Loke nan sa ta ku na nin- 
gun di e islanan a reportá 
aksidente aéreo, pa kual 
nan ta bisa ku por ta trata 
di un desaparishon forsa, 
ya ku despues di un luna 
sin ku niun hende a tuma 
kontakto ku nan, a kumin- 
sá deskartá un sekuestro a 
kambio di plaka. Na Co- 
lombia su mayornan a hasi 
denunsia pertinente, pero te 
ainda no a asigná un fi scal 
pa e kaso, Interpol tampoko 
a drenta den kontakto ku 
nan pa pidi informashon i 


kuminsá investigashon. A 
tuma kontakto e kompania 
di Kòrsou i nan kontesta ta- 
bata ku no konosé e hóben 
i no tin ningun registro di 
dje. E mayornan tin miedu 
un ret di kriminal a engañá 
nan yu, ya ku nan por a 
komprondé ku esaki no ta 
e promé kaso similar. Tin 
mas pilot kolombiano ku 
a reportá komo desaparesé 
den último aña, ku meskos 
ku Guillermo a biaha den 
búskeda di un oportunidat 
laboral na e islanan Kari- 
bense. E mayornan a disidí 
di bai publisidat pa mira sí 
outoridatnan por kuminsá 
hasi tur esfuerso posibel pa 
solushoná e misterio ku tin 
henter e famia den angus- 
tia. Riba e registro di Ká- 
mara di Komersio di Kòr- 
sou tin solamente e nòmber 
di Falki Aviation Curacao 
Foundation. Pero e deskrip- 
shon ta bisa ku e tin meta- 
nan sosial. 

«Gloria na Dios den altura i 
na tera pas pa hende ku Señor 
ta stima. Nos ta alabáBo, Nos 
ta bendishonáBO, nos ta 
adoráBo, Nos ta glorifikáBo. 
Nos ta gradisí Bo pa bo glo- 
ria grandi. Señor Dios, Rei 
selestial, Dios Tata todopo- 
deroso Señor, Úniko Yu, 
Señor, Hesukristu. Señor 
Dios, Lamchi di Dios, Yu di 
Tata; Abo ku ta kita piká di 
mundu, tene piedat di nos; 
Abo ku ta kita piká di mun- 
du, skucha nos pidimentu; 
Abo ku ta sintá na man dre- 
chi di Tata, tene piedat di nos; 
pasobra ta Bo so ta santu, Bo 
so ta Señor, Bo so ta Altísi- 
mo, Hesukristu, huntu ku 
Spiritu Santu, den gloria di 
Dios Tata, Amèn». 


Nos no por modifiká oras- 
honnan mashá antiguo di 
Iglesia p’asina ku e kanti- 
ka ta zona mihó òf mas 
bunita (cfr. Sacrosanctum 
Concilium, 121). Mi ta ripití: 
no desanimá si algun kantika 
den bo repertorio no ta fiel na 
e teksto original di orashon, 
buska pa remplas’é ku algun 
ku si ta. 


4. No ta eksistí kantika pa 
e rito di pas 
Na ougùstùs 2014 e Kon- 
gregashon pa e Kulto Divino i 
Disiplina di Sakramentonan a 
saka un dokumento titulá «E 
Nifikashon Korekto di e Rito 
di Pas» den unda ta pidi ek- 
splísitamente den punto seis: 
«Di tur moda, lo ta nesesario 
ku den e momento di duna pas 
ta evitá algun abusu tal man- 
era: Introdukshon di un “kan- 
tika pa pas”, no eksistente den 
e Rito romano» pasobra e rito 
di pas mester ta un momento 
kòrtiku ku no ta distraí e 
asamblea di esun ku ta impor- 
tante i den e momento ei ta 
riba e altar. 


5. E «Lamchi di Dios» ta 
kuminsá ora e saserdote ta 
kibra e pan 


E kantika akí no ta ko- 
mpañá e pas, e kantika akí 
ta kompañá e kibramentu 
di e pan. IGMR ta bisa nos 
den number 83: «E invokas- 
hon ta kompañá e kibramentu 
di e pan, pa kua por ripití esa- 
ki kuantu be ku e ta nesesario 
te ora ku e rito a terminá. E 
último ta konkluí esaki ku e 
palabranan duna nos pas». 


6. No ta basta únikamente ku 
nos kurpa ta presente 
Tin be nos ku ta pertenesé 
na un ministerio di músika òf 
koro parokial ta lubidá ku nos 
tambe ta partisipá den Eu- 
karistia, no dor di ta patras di 
e tèmpel òf na banda nos por 
distraí òf hasi otro kosnan, pues 
e milager di e amor mas grandi 
ta sosodé dilanti di nos. Ade- 
mas, si ta djadumingu i e pre- 
septo ta «skucha henter Misa tur 
djadumingu», no solamente ta 
presente. Partisipá no únika- 
mente kantando sino tambe 
skuchando Dios den e Evan- 
gelio i predikashi, si ya abo a 
logra esaki yuda otronan pa 
nan tambe hasié. 


7. Nos ta sirbidónan di Igle- 
sia, no streanan 
Mi ta sigur ku ya bo sa esa- 
ki, pero mi ta kere ku ta nesesa- 
rio i prudente menshon’é. E 
servisio ku e kòrá ta duna 
mester ser hasí ku humildat, 
pues nos no ta einan pasobra 
nos ta esnan mihó ni pasobra 
nos ta deseá na sobresalí. 
Kòrda, e sentro den Misa ta 
Kristu, no nos bos. Nos mester 
buska na sirbi, no sobresalí ni ser 
aploudí (muchu ménos den 
Misa) pues e donnan ku nos tin 
a ser duná gratuitamente dor di 
Dios i nos mester pone nan na 
servisio di e otro pa gloria di 
Dios. 
Ku e konsehonan akí mi no 
ta pretendé di imponé mi idea 
sino mustra bo loke Iglesia ta 
siña ken ta inkreiblemente 
sabí… ¡muchu mas ku nos! 
Tampoko mi ta pretendé di mo- 
tivá bo salimentu di e koro sino 
tur lo kontrario: motivá bo na 
krese i brinda un mihó servisio. 
Mi ta invitá bo lesa e dokumen- 
tonan akí sitá i pa kompartí nan 
ku otronan. No lubidá ku «den 
e trato ku nos ta duna liturgia ta 
disidí destino di fe i di Iglesia», 
J. Ratzinger. Mi ta manda un 
abraso i i orashonnan pa bo. Por 
fabor, no lubidá di resa p’ami. 


Luis Estanislao Sosa 


Dia 26 di yüli próksimo nos 
ta selebrá dia di Santa Ana, 
patrono di nos dushi Kòrsou. 
Selebrashon di e dia aki tin un 
tradishon nashonal largu. Ta 
riba e dia aki tambe nos ta 
selebrá ku e Spañónan a 
deskubrí Kòrsou. Pa e moti- 
bu ei e fecha aki a bin haña e 
nòmber di ‘Dia di Kòrsou’. 


E aña aki tin un motibu mas 


pa selebrá, esta nos ta kon- 
memorá ku 270 aña pasa a in- 
isiá e konstrukshon di misa di 
Santa Ana (St Ana Kerk). 


Un historia kòrtiku 


Na aña 1525 Juan Martín- 
ez de Ampiés, representante 
di Rei di Spaña a haña pèrmit 
pa evangelisá e habitantenan 
di nos isla. Den e buki 


“Kerkgeschiedenis Neder- 
landse Antillen” di Pader Brada 
ta ser bisá ku ta e a nombra nos 
bahia i tambe un pueblo chikitu 
situá na altura di Matancia/Rio 
Canario komo Santa Ana, na 
honor di e santu ku tabata su 
patrono. Den e pueblo aki taba- 
tin e promé misa di Sta. Ana ku 
tabata unu konstruí di palu. E 
historia aki ta ilustrá for di ki tem- 
pu tabatin deboshon pa Santa 


Ana nos patrono. deboshon 
ku a keda mantené apesar di 
e echo ku e misa aki despues 
a wòrdu kompletamente de- 
struí dor di kandela. 
Ta na aña 1752 pader 
Grimon (un pader Augustinus 
prosedente di Puerto Rico) 
a kuminsá ku konstrukshon 
di e presente edifisio di nos 
Basílika. Na 1769, pader 
Maubach ta finalisá e kon- 
strukshon di St. Annakerk, 
17 aña despues ku a 
kuminsá e konstrukshon pa 
motibu di problema ku finan- 
sa. Pues e aña aki e edifisio 
ta kumpli 270 aña di inisio di 
su konstrukshon. E ta un 
monumento, un joya den sen- 
tro di nos siudat ku nos 
mester ta orguyoso di dje. E 
misa a sirbi komo Pro-Kat- 
edral entre 1843 i 1958 i na 
aña 1975 el a wòrdu elevá i 
nombrá komo Ko-Katedral 
i Basílika pa Papa Pablo VI. 


Fiesta 
Pa prepará pa e fiesta lo 
bai tin un novena for di dia 
17 yüli te djaluna 25 di yüli, 
6or tur atardi, sigui pa un 
Santo Sakrifisio di misa pa 
7or di anochi. 


Riba e fecha 26 di yüli lo 
selebrá na e siguiente man- 
era: 
7:00 – 7:45 am 
Un karavana lo inisiá na 
Jeugd Centrale Curaçao, 


Groot Kwartier, (kaminda tin 
un imágen di Sta. Ana na e 
edifisio) i e lo terminá na 
Awasá (pia di Brùg). E moti- 
bu ku ta kuminsá einan ta pa- 
sobra nos ta kere ku e imágen 
di Sta. Ana ei ta un di e mas 
bieunan na Kòrsou. Ta hasi un 
yamada spesial na esnan ku 
kier partisipá na e karavana pa 
nan inskribí na tel. 5632227/ 
5187884. 


7:45 am 
Proseshon kòrtiku na pia 
for di Áwasa pa Basílika. 


9:00 am 
Santa Eukaristia solèm 
presidí pa Mgr. Luis Antonio 
Secco SDB, Obispu di 
Willemstad, siguí pa un en- 
kuentro riba plenchi di Basíli- 
ka. 


E komishon organisadó ke 
pa selebrashon di dia di Santa 
Ana por ta un refugio den bra- 
sa di Señor, un oportunidat pa 
nos pueblo rekobrá òf reforsá 
su fe, su rèspèt propio, su 
speransa, i krea union pa kon- 
huntamente por enfrentá futuro 
den fe i optimismo. Ta hasi un 
yamada spesial na pueblo di 
Kòrsou pa asistí na e nobena i 
nos fiesta. 


Selebrashon fiesta di Santa Ana 


kontinuashon pag.11 

+ 
IMÁGENNAN DI NOS PASADO - BEELDEN UIT ONS VERLEDEN 


Aktividat polítiko di Partido UNI 
Partido UNI a eksistí na Boneiru den añanan sinkuenta. Su lidernan tabata Lodewijk (LD) Gerharts i Julio Abraham. 
Despues ku a bini un kiebro entre e dos polítikonan aki, Abraham a lanta Partido Democratico Bonairiano. UNI a bai 
huntu ku Partido Progresista Bonairiano despues. 


Politieke Activiteit van partij UNI 
De politieke partij UNI heeft in de jaren vijftig bestaan op Bonaire. De leiders van de partij waren Lodewijk (LD) Ger- 
harts en Julio Abraham. Na een breuk tussen deze twee politici heeft Abraham de Partido Democratico Bonairiano 
opgericht. UNI ging verder samen met de Partido Progresista Bonairiano. 

Awèl sí. e lo ta kere ku e 
muchanan no ta sinti su falta, 
pero e ta hasi falta sí. 


Tonchi, b'a wak Boris den ofi- 
sina di Extra e dianan aki? Su 
ofisina ta manera ketu! 

KRALENDIJK -- Ko- 
mishon Selebrashon Dia 
di Tera Kòrá ta organisá 
dos dia di fiesta den kuadro 
di selebrashon di dia di 
e bario. Djamars atardi a 
tuma lugá un enkuentro ku 
prensa, kaminda a papia 
di e aktividatnan ku ta bai 
tin durante e dos dianan di 
selebrashon. Mariola Se- 
raus a papia tokante e fiesta 
ku ta kuminsá 31 di yüli 
ku un antesala ku diferente 
agrupashon musikal. En- 
tre otro por gosa di Foyan 
Boys, Niki Mix, Kariño, 
Chikí i su grupo i HB Dis- 
co. E aktividat ta kumin- 
sá for di 11’or di mainta 
te 11’or di anochi. Bar i 
kushina ta bon surtí. Dia 
promé di ougùstùs ta inisiá 
e dia ku Santu Sakrifisio di 
Misa pa 10’or i despues ta 
sigui ku aktividat durante e 
dia. Mas ku 32 tènt ta bai 
tin den e área, bou di palu 
di tamarein. Ta bai tin wega 
di dominó, wega di bolas 
i hopi mas. Tambe ta bai 
duna rekonosementu na 
algun persona di bario. Ta 
invitá pueblo di Boneiru 
kompletu na e aktividat. 
Boeboei Goeloe a papia 


Selebrashon grandi 
Dia di Tera Kòrá 


di historia di e bario Tera 
Kòrá. E bèrdat ta hende di 
Rincon ku e gobernador di 
e tempu aya a laga saka un 
grupo for di Rincon debí na 
nan komportashon teribel. 
Den programanan di Bòi 
Antoin por a mira i tende 
den grabashonnan kiko a 
sosodé ku komienso di e 
bario. Ta mustra esaki i e 
motibu. Bou di palu di tam- 
arein e hendenan ku nan a 
saka fo’i Rincon a bin biba 
na Tera Kòrá. Nan a lanta 
un bario i a trese union ser- 
ka nan mes. 
Banda di Rancho Negro, 
den área di Lima, tambe al- 
gun hende ku tabata traha 
den Saliña tabata biba, ya 
nan no mester a kana hopi 
pa yega kas despues di tra- 
bou den Saliña. 
Boneiru 
a 
desaroyá 
meskos tambe e bario Tera 
Kòrá. Hopi hende entre 
otro †Juchi Pietersz, tambe 
Ubaldo Anthony, a konta 
tokante e bario aki. Tera 
Kòrá tin su propio bandera. 


No por igualá 
Ántes tabata selebrá Dia 
di Tera Kòrá durante un si- 
man largu di fiesta, Ken- 


neth Scherptong a bisa. 
Mas o ménos 20 aña pasá, 
bou di palu di tamarein, a 
kuminsá ku e selebrashon. 
Ekto Emers i Frank Goeloe 
a bin ku e idea pa selebrá 
bou di pal’i Tamarein. Palu 
di tamarein tabata e sentro 
di e bario. Ei hendenan ta- 
bata topa i papia di ántes 


tokante kosnan di e bario. 
A saka pèrmit i e sele- 
brashon a kuminsá i kaba 
ku vürwèrk. Despues e kos- 
nan a kuminsá forma i a 
yega na direktiva di e bario. 
A selebrá un biá un siman 
largu di fiesta. Niun otro 
bario por a igualá. 
Rincon ta selebrá un dia. 


Nos a hasié un siman largu 
di fiesta. Diferente artista 
invitá entre nan Romeo 
Heyer, tabata bin kanta du- 
rante e selebrashon Dia di 
Tera Kòrá. 
Despues kos a kai i si 
organisadónan no tei, no tin 
fiesta. Awor a bin ku e idea 
pa hasi e fiesta atrobe. 


KRALENDIJK 
-- 
Djadumingu 25 di yüli a 
drenta keho di kiebro den 
un kompleho di aparta- 
mentu situá na Bulevar Ju- 
lio Abraham. 
Entre kuartu pa dies i 


KRALENDIJK 
-- 
Djabièrnè 22 di yüli alred- 
edor di mitar di dos di mèr- 
dia, un aksidente a tuma 
lugá riba Kaya Korona. Un 
outo ku tabata bayendo den 


KRALENDIJK -- Djalu- 
na 26 di yüli un aksidente 
entre un outo i un bùs a 
tuma lugá riba Kaya Son- 
montuno. E bùs ku tabata 
koriendo den direkshon 


Kiebro den kompleho 
di apartamentu 


10’or di anochi, deskono- 
sínan a forsa e porta di di- 
lanti i bai ku entre otro un 
laptop Acer, un tas pretu 
ku un brel di solo Gucci, 
dos spiker JBL i sèn kèsh. 
Ta investigando e kaso. 
Aksidente entre 
outo i bùs 


nort riba Kaya Sonmon- 
tuno pa motibu deskonosí a 
bai kore riba banda robes di 
kaminda ku konsekuensia 
ku el a bai dal frontal den 
e outo ku tabata biniendo di 


direkshon kontrali. Ambu- 
lans a transportá shofùr di 
e outo pa hospital pa trata- 
mentu médiko. E outo taba- 
tin basta daño material parti 
dilanti. 


Aksidente riba 
Kaya Korona 


direkshon sùit riba Kaya 
Korona tabata wela riba ka- 
minda. Na dado momentu e 
outo a bai kore riba banda 
robes di kaminda ku kon- 
sekuensia ku el a dal fron- 


tal den un pikòp ku tabata 
biniendo. 
Ambulans a transportá 
shofùr di e outo pa hospital. 
Probablemente e shofùr a 
bira malu tras di stür. 

Ayo Boehoudt ta di fakansi na Oropa. BONERIANO ta sigui’é 
den e diferente pais, siudat i kapitalnan ku e ta bishitando. E 
seri no ta den sekuensia, sino ta lòs for di otro. 


SIGUIENDO AYO SU FAKANSI 


Mira i disfrutá di Venezia 
promé ku bo fayese; esei 
tur italiano ta rekomendá 
tur hende. Venezia ta 
ubiká den nort di Italia 
pegá ku laman. 
Na kaminda mi a bolbe 
mata tempu opservando e 
paisahenan ku ta kambia 
segun e region ta kambia 
di Lazio via Umbria i dren- 
ta e region di Toscana ka- 


minda Venezia ta ubiká. 
Algun di e hopi nòmber- 
nan ku mi a pasa na ka- 
minda tabata: Valdichiana 
Civitela, Romita, Valdar- 
no, Sasso, Marconi, An- 
cona, Padova, Ravenna, 
Ferrara, 
Arcoveggio, 
Altedo, Torino, Pelagio 
i hopi mas. Mi ta fasiná 
pa nòmbernan di suidat, 
region i di kaya di kada 


pais. Venezia, meskos ku 
Milan, tambe ta un siudat 
di ‘alta kostura’ i moda. E 
ta un cuidad no barata ka- 
minda ta bende artenan di 
Murano un parti di Vene- 
zia. Aki tin e chandelié- 
nan di mas bunita trahá di 
kristal murano, porselana 
òf ful di swarovski i rine- 
stones. Markanan di re- 
nombre ta impone e bista 


di kayanan. 
Mi lo dedika algun por- 
trèt na e nòmbernan di 
kaya i markanan ku mi a 
mira, pero ta djis un parti 
chikitu. E vitrinanan ku 


merkansia ta hopi luho i 
atraktivo pa yama kliente 
su atenshon. Mi ta sigi ku 
algun info mas den e otro 
partinan di mi kaminata 
den Venezia. 

Tin diferente boto di bela ta ofresé paseo ku bahada di solo den bahia di Kralendijk. 
Riba e foto, saká for di 'The Bonairian' na Bulevar EEG, por mira un di e embar- 
kashonnan aki kargá ku pasahero, durante paseo. 


Paseo den boto ku bahada di solo 


KRALENDIJK -- Djalu- 
na 25 di yüli a drenta keho 
di ladronisia di un aparato 
pa midi preshon koló hel 
Karcher. E aparato tabata 
bou di un mesa pafó na 


Ladronisia aparato 
pa midi preshon 


entrada di un kas situá na 
Kaya Monseignieur Nieu- 
windt. Entre 8’or di mainta 
i mitar di unu di mèrdia, 
deskonosínan a bai ku e 
aparato. Ta investigando. 


KRALENDIJK -- Djas- 
abra 23 di yüli un aksidente 
entre un pikòp i un bròmer 
a tuma lugá riba Bulevar 
EEG. Shofùr di e bròmer 
a deklará ku e pikòp ta 
koriendo su dilanti i dire- 
pente ke a lora. Shofùr di 


Aksidente entre 
pikòp i bròmer 


e bròmer no por a wanta 
brek na tempu i a bai dal 
den e pikòp. Despues di 
kontròl mas aleu a resultá 
ku shofùr di e pikòp no 
tabatin su papelnan di se- 
guro na òrdu. Pa esaki el a 
haña prosèsverbal. 

ARUBA 
DEPORTE 


KRALENDIJK--Señor 
Nazario Alberto ku pa 17 
aña kaba ofi sialmente ta 
kada den “Vierdaagse”di 
Nijmegen na Hulanda, ta 
hasi yamada na kanadónan 
pa djòin e ku Ròy Martines 
ku tin 16 aña ta kana den e 
kaminata, pa kana huntu ku 
nan den e kaminata anual 
“vierdaagse” di Nijmegen. 
Nan ku tin hopi aña kaba 


KRALENDIJK--Naz- 
ario Alberto, nos kanadó di 
Boneiru ku tur aña huntu ku 
Ròy Martines ta kana den 
e kaminata “vierdaagse” 
di Nijmegen, ta hopi kon- 
tentu kon esaki a bai e aña 
aki tambe aya na Nijmegen 
Hulanda. Solamente a kita 
un dia for di e kuater dian- 
an, esaki debí na e enorme 
kalor, e kayente formal ku 
tabatin riba e dia ku e kami- 
nata mester a kuminsá. 
Organisadónan 
no 
a 
tuma rísiko ku esaki i para 
e kaminata pa e promé dia, 
mihó bisá kita un dia for di e 
kuater dianan, pa kua esaki 
a bira unu di tres dia e aña 
aki. Esaki Nazario Alberto 
a bisa den entrevista ku nos 
tabatin kuné e siman aki. 
Tur kos a bai bon si ku nan, 


KRALENDIJK--Feder- 
ashon di Futbòl Boneriano 
den un karta fechá 22 di 
yüli 2022 dirigí na direktiva 
di tur ekipo, tur Komishon i 
Prensa, ta partisipá di e dos 
biahenan di e selekshonnan 


esta e ku Ròy Martines ku 
a representá Boneiru un aña 
mas den e “vierdaagse”. 
Normal tur aña sa ku 
Ròy sa kana separá, pero 
mirando ku Ròy tabatin un 
tiki problema ku su pia, e la 
opta pa no laga Ròy kana su 
so, sino di kana huntu kuné. 
Nan a sali huntu tur dia 
i yega huntu tambe tur dia, 
segun Nazario a bisa. 
Tabata na aña 2006 ku 
tabata hopi kalor, asta taba- 
tin hende ku a muri, pa kua 
e organisadónan a opta pa 
laga un dia bai, esta kita un 
dia afó i kana e tres último 
dianan. E tres dianan a bai 
bon. E promé dia tabata un 
tiki kayente pero pa nan no 
tabata problema ya ku nos 
aki na Boneiru a kustum- 
brá ku kayente, pero aya na 


Oropa nan tin un otro siste- 
ma. E otro dianan si, segun 
Nazario a bisa, a bai bon ku 
awaseru. Tu hende a kana 
mas trankil e otro tres di- 
anan. Awa a kuminsá yobe 
riba djaweps, pero awa no 
a kuminsá yobe duru di 
biá, e la kuminsá spat un 
tiki promé te na momentu 
ku nan a drenta na fi nal, ai- 
nda e tabata spat i despues 
kai duru. Tur hende a keda 
papa muhá. Esaki tabata 
djaweps, segun Nazario a 
sigui bisa. E último dia di 
e kaminata no tabatin yo- 
bida pero nan a bini di un 
dia bastante muhá di e dia 
promé. Kèts ku tur kos na 
nan kurpa tabata muhá. 
Nan mester a sòru pa tra- 
ta esaki pa nan seka pa por a 
kana e último dia. Pero e la 


bai bon si segun Nazario a 
bisa. Mayoria hende a yega 
fi nal e djabièrnè ku tabata e 
último dia di e kaminata di 
“vierdaagse 2022”. 
Nazario a bisa tambe 
ku e la kana den e “vi- 
erdaagse” dje aña aki pa di 
17 biá ofi sialmente ya ku 
un aña a para esaki ku no 
a konta ofi sialmente. Ku e 
kaminata dje aña aki ta su 
di 18 biá ku e ta partisipá 
den e “vierdaagse” pero un 
aña esaki no a konta. 
Ofi sialmente ta su di 17 
biá ku e ta kana den e “vi- 
erdaagse” di Nijmegen aya 
na Hulanda. Ròi a haña su 
“pin” pa di 16 biá i Naz- 
ario pa di 17 biá. Tambe 
Nazario a bisa ku tur aña 
nan ta saka kara di Boneiru 
den e kaminata. Tambe e la 


bisa ku e aña aki e último 
dianan tabatin hopi yobida 
pero e la bai bon si. Du- 
rante e ruta a bai bon i nan 
a asta probechá parti algun 
“pin” di Boneiru pa algun 
di e kanadónan i tur hende 
a keda kontentu ku esaki, 
ku nan por a risibí un “pin” 
di Boneiru. Aworakí segun 
Nazario a sigui bisa, nan ta 
bai prepará pa e siguiente 
aָña. Ta laga e siman aki 
kaba pa despues kuminsá 
ku e preparashonnan pa e 
siguiente “vierdaagse”. 
Asina ta tur aña, esta 
prepará durante henter aña 
pa e kaminata, ya kubo tin 
ku keda den moveshon. 
Tur hende asina kubo 
edat subi, bo tin ku keda 
den moveshon, segun Naz- 
ario a bisa fi nalmente. 


U14 i U17 ku tin ku biaha 
próksimamente pa kompro- 
misonan den eksterior. 
E karta ta bisa apresiabel 
direktiva di tur ekipo, kom- 
ishonnan I prensa. 
Manera ta kustumber ku 


ta kana den e kaminata lo 
sigui kana tambe. Atrabes 
di añanan tabatin algun per- 
sona ku a djòin nan pero no 
a sigui den esaki pa un ke 
otro motibunan. 
Tabatin interes, e in- 
teres a kuminsá lanta pero 
despues e interes a baha 
bèk i Nazario ku Ròy so a 
sigui den esaki te ku awó 
nan tin 16 i 17 aña ta kana 


den e kaminata. 
Nan ta sigui tambe den 
esaki. Nan ta hasi yamada 
na personanan ku tambe ke 
kana den e kaminata aki di 
Nijmegen na Hulanda, pa 
djòin nan den esaki. Nan 
mes por yuda esnan in- 
teresá pa loke ta eksperen- 
sia ku esaki. Nan por yuda 
esnan ku ta interesá ku in- 
formashon kon pa yega na 


kuminsá kana den e kami- 
nata aya na Nijmegen. 
Tantu 
Nazario 
komo 
Ròy tin tur informashon di 
esaki, tambe nan eksperen- 
sianan di tur e añanan ku 
nan tin ta kana den e kami- 
nata aki di Nijmegen. 
Tantu hóbennan komo 
esnan di mas edat por parti- 
sipá den e kaminata aki. 
Na Hulanda por ehèm- 


pel tin un persona di 90 aña 
a kana den e kaminata aki i 
tabata esun di mas edat den 
e kaminata di e aña aki. 
Ta trata di Hub di 90 aña. 
No ta trata di un kompe- 
tensia di kanamentu, sino 
partisipá den esaki. Abo 
mes ta disidí kon duru, riba 
kua spit bo ke kaba pa kubri 
esaki den menos tempu. 
Ta abo ta disidí esaki. 
Bo ta kana trankil sin 
pura pa yega fi nal. Si abo 
tambe ke kana den e ka- 
minata aki di Nijmegen, 
tuma kontakto ku Nazario 
Alberto òf Ròy Martines pa 
hasi e representashon i par- 
tisipashon di Boneiru mas 
amplio den a kaminata. 
Importante ta si pabo 
yega fi nal pa risibí bo “pin”. 
Nazario i Ròy ku tur nan 
eksperensia di esaki por 
yuda abo tambe pa logra 
esaki. Abo ke bai e “vi- 
erdaagse” di Nijmegen na 
Hulanda, spar bo fakansi 
i usa esaki komo un fak- 
ansi na Hulanda. Momentu 
kubo kaba ku e kaminata, 
bo ta keda algun siman di 
fakansi na Hulanda serka 
bo famianan promé kubo 
regresá kas. 


Nazario i Ròy hopi kontentu kon a bai ku “vierdaagse 2022” di Nijmegen 


Yamada pa partisipá na “Vierdaagse” 


FFB ku korekshon karta biahenan U14 i U17 


luna di ougùstùs i sèptèm- 
ber nos muchanan tin parti- 
donan di futbòl internasho- 
nal. 
E aña aki nos tin dos 
selekshon ta bai representá 
Boneiru na Santo Domingo 
i Tampa Florida. U14 ta bai 
representá Boneiru den fut- 
bòl na Santo Domingo. 
U17 ta bai representá 
Boneiru den futbòl na Tam- 
pa Florida. Di parti FFB kier 
a partisipá e “coach”nan ku 
ta biaha ku e selekshonnan. 
U14 ta biaha 12 di 
ougùstùs pa 22 di ougùstùs 
i e “coach”nan ta: 
Jermain Winster “Head 
Coach”. 
Ryan 
Martha 
“Ass 


coach”. 
Albersito Cecilia “Ass 
coach”. 
Omar Keller Masagista. 
U17 ta biaha 28 di 
ougùstùs pa 8 di sèptèmber 
i e “coach”nan ta: 
Fitsgerald Cecilia “head 
coach”. 
Rilove 
Janga 
“Ass 
Coach”. 
Terrence Da Costa Go- 
mez “Ass Coach”. 
Roque Domacassé Ma- 
sagista. 
Di parti di FFB nan ke 
deseá ámbos ekipo hopi ék- 
sito. E karta aki ta fi rmá pa 
presidente, señor Ludwig 
“Luti” Balentin, na nòmber 
di direktiva di FFB. 

ARUBA 
KÒRSOU 


WILLEMSTAD.- 
Di- 
rektor di Stichting Studie- 
financiering Curaçao (SSC) 
Sidney ‘Bicho’ Justiana a 
bisa ku fin di aña SSC ke 
bin ku sifranan konkreto 
tokante studiantenan for di 
Kòrsou ku a bai Hulanda. 
‘Tin 
spekulashon 
ku 
hopi di nos muchanan no 
ta logra.’ Justiana ta bisa ku 
den e último añanan dife- 
rente rapòrt a keda publiká 
tokante esaki, entre otro dor 
di Ombudsman. 
Pero segun Justiana e 
‘sample’ ku ta keda usá den 


Segun direktor di SSC: 
‘No ta bèrdat ku nos studiantenan ta fayando na Hulanda’ 


e rapòrtnan ta un tiki in- 
sigur. 
‘Si bo ta investigá studi- 
antenan for di Kòrsou, bo 
tin ku wak kuantu a bai via 
di SSC, kuantu a bai su so 
òf via un otro büró di guia.’ 
Segun Justiana e investi- 
gashon tin ku duna sifranan 
real. 
Ku ta nifiká ku hende 
por mira kuantu studiante 
ku ta bai via SSC ta haña 
nan diploma òf nan `prope- 
deuse`. 
Segun Justiana tin hopi 
spekulashon ku studian- 


tenan for di Kòrsou no ta 
hasi bon. ‘Pero pa duna 
un ehèmpel: pa motibu di 
Covid-19 niun studiante a 
haña un ‘negatief advies’ di 
nan skol. Kon bo por bisa 
ku den e último dos aña stu- 
diante for di Kòrsou a hasi 
malu? 
E 
investigashon 
ta 
nesesario pa mustra kiko 
realmente ta pasando ku 
nos studiantenan na Hu- 
landa.‘ Segun Justiana hopi 
hende ta papia hopi nega- 
tivo. ‘Pero no ta bèrdat ku 
nos muchanan ta fayando.’ 


W I L L E M S T A D - 
-`Enkonekshon ku e di dos 
Entrepreneurship 
World 
Cup, a kuminsa ku ses- 
honnan di ‘bootcamp’ tur 
djasabra entrante 16 di yüli 


Ministerio di Desaroyo Ekonómiko 
ta sosten’é empresarionan lokal 


último pa kontribuí na alsa 
kalidat di empresarionan i 
prepará e kantidatonan pa e 
reto di e bida empresarial. 
Banda di esaki ta pre- 
pará nan tambe pa e final 


di e kompetensia nashonal 
ku ta tuma lugá dia 25 di 
ougùstùs 2022. Durante di 
e seshonnan di ‘bootcamp’ 
e partisipantenan lo haña 
diferente tayer duná pa pro- 


feshonalnan i oportunidat 
pa praktiká e asina yama 
‘pitching’, kaminda nan lo 
haña ‘feedback’ di hura- 
donan pa nan por ta debida- 
mente prepará pa e anochi 


final. Dia 20 di ougùstùs 
lo tuma lugá un anochi di 
kualifikashon kaminda lo 
skohe e 10 mihó kantida- 
tonan ku lo partisipá na e 
kompetensia final. 


WILLEMSTAD—Dja- 
mars último, departamento 
di DGC huntu ku tim di 
aresto a realisá un entrada 
hudisial na un adrès situá 


Detenshon den investigashon kaso di arma di kandela 


na Kaya Pita en konekshon 
ku posishon ilegal di arma 
di kandela. Durante di e 
entrada hudisial aki polis 
a enkontrá i konfiská arma 


di kandela, 6 lachi ku bala 
skèrpi, droga, sèn kèsh, 
kapuchòn i un Hyundai 
Veloster. Na e sitio ariba 
menshoná, polis a hasi de- 


tenshon di e hòmber sos- 
pechoso H.M.F. di 36 aña 
nasé na Kòrsou i tambe e 
dama sospechoso Y.C.N.S. 
di 34 aña nasé na Venezu- 


ela. A presentá e duo di- 
lanti di un fiskal ouksiliar, 
ku a ordená su enkarsela- 
mentu pendiente di mas 
investigashon. 

ARUBA 
STATIA/SABA/ST. MAARTEN 


ST. MAARTEN – Un 
votashon pa un diseño di 
plachi number nobo riba 
media sosial entre siudada- 
nonan di St. Maarten, a 
kondusí na e diseño nobo di 
e plachi di number di e pais. 
Shadami Fleming a resultá 
e ganadó di e diseño nobo. 
Na tur un 2 mil siudada- 
no asina a vota riba e tres 
diseñonan entregá. Pero 
mas ku mitar di esakinan 
finalmente a skohe e diseño 


Ganadó diseño nobo 
plachi number 


di Shadani Flemig, un dis- 
eñadó gráfiko lokal. 
Minister di finansa, Ar- 
dwell Irion, a felisitá e 
ganadó i a entreg’é e pre- 
mio korespondiente di mil 
florin. Tambe e minister a 
ekspresá su gradisimentu 
na e otro dos diseñadónan, 
Quinell Ming i Magueda 
Jackson. 
Tabata un kompetensia 
fuerte ku diseñonan intere- 
sante, segun e minister. 

ARUBA 
ARUBA 


ORANJESTAD/DEN 
HAAG - Prome Minister 
Evelyn Wever-Croes du- 


Durante su vacacion na Hulanda 
Prome Minister ta reuni cu Arubahuis 


rante su vacacion na Hulan- 
da, mirando e importancia 
pa evita Aruba di haya un 


aanwijzing, a tuma tempo 
pa reuni cu Arubahuis riba 
temanan coriente entre otro 
e tema di landspakket y e 
situacion financiero di pais 
Aruba. 
Prome Minister a tuma 
tambe e oportunidad pa 
reuni cu e ekipo completo 
di Arubahuis expresando su 
gradicimento y satisfaccion 
di Gobierno di Aruba pa tur 
e trabounan cu Arubahuis a 
eherce durante añanan. 
Durante e reunionnan 
aki a delibera hopi largo 
riba e percepcion, speransa 
y kico ta locual comunidad 


di Aruba ta spera di Aruba- 
huis. 
Ultimamente tin hopi 
critica den direccion di 
Arubahuis riba e tema di 
camber y cas pa studian- 
tenan. Ta importante pa re- 
marca cu problema aki ta 
uno general na Hulanda y 
no uno cu Arubahuis lo por 
soluciona. Tin un scarcedad 
enorme den vivienda na 
Hulanda y sigur pa studian- 
tenan aworaki, pero asina 
mes Arubahuis y e mentor- 
nan ta haciendo nan maxi- 
mo esfuerso pa logra haya 
un cas pa tur studiante cu 
ta bayendo Hulanda. Ta im- 
portante si pa tur studiante 


cu ta bayendo Hulanda y 
no tin un cas ainda pa tuma 
contacto cu nan mentor mas 
lihe posibel mirando cu nan 
ta den proceso di busca cas 
pa e studiantenan cu falta. 
Prome Minister a expre- 
sa di ta hopi contento con 
tur su reunionnan na Hu- 
landa a bay y ta satisfecho 
di palabracionnan haci du- 
rante su biahe di vacacion. 
“Berdad e motibo di mi 
biahe ta vacacion riba gas- 
tonan propio, pero trabou ta 
keda exigi atencion y pa mi 
ta hopi importante mane- 
ra mi a compromete, pa 
nos evita un aanwijzing”, 
Prome Minister a expresa. 


ORANJESTAD -- Dia- 
domingo ultimo, den su 
discurso nacional, Prome 
Minister Evelyn Wever- 
Croes a repasa e desaroyo 
y logronan positivo di e ul- 
timo dianan. 
E logro talves mas im- 
portante na e momentonan 
aki, ta e hecho cu Gobierno 
di Aruba a logra paga e 5% 
na empleadonan cu ta traha 
pa Gobierno y pa funda- 
cionnan subsidia pa Gobi- 
erno. 
Ainda talves tin organ- 
isacionnan semi publico cu 
tin cu regla algun cos, pero 
e gran parti di emplead- 
onan ya a ricibi nan salario. 
Prome Minister a expresa 


E logro mas importante 
Gobierno a logra paga e 5% na empleadonan 


cu Gobierno a tuma e de- 
cision aki mirando e costo 
di bida a aumenta, tur cos 
a bira mas caro door di e 
guera na Ukraina. 
“Ta nos deber pa a duna 
e empleadonan salario di 
100% bek. Ohala cu sector 
priva, esnan cu ainda no ta 
pagando 100% di e sala- 
rio, por sigui e ehempel aki 
tambe”. 
Prome Minister a re- 
marca cu apesar di a cum- 
insa prepara pa entrega bek 
desde fin di aña pasa, e no 
tabata facil. Desde fin di 
aña pasa, Gobierno a infor- 
ma comunidad cu Gobierno 
tin pensa di cuminsa stop e 
recorte den di dos mita di e 


aña aki. Esaki ta e mensahe 
cu Gobierno a manda pa 
Hulanda y pa e comunidad 
local na Aruba. 
“E mesun linea di co- 
municacion aki, mi a hiba 
desde fin di aña pasa te cu 
awor. 
Na caminda tin hende 
cu a cansa, tabata tin hende 


cu tabata kier e pago mas 
trempan y no kier a warda 
te mita di e aña. Tabata tin 
hende cu a cuminsa bisa cu 
Gobierno ta gaña, cu Gobi- 
erno no ta serio. Wel awe 
nos por demostra tur esnan 
cu a confia den nos, y esnan 
cu talves a cuminsa perde 
confiansa den nos, cu nos a 
cumpli. 
Nos no ta un Gobierno 
cu ta papia pa papia, nos 
ta un Gobierno serio cu ta 
evalua bon prome cu bisa 
algo, y ora nos bis’e, ta pa- 
sobra nos por cumpli. Esey 
nos a haci den pasado, esey 
nos ta haciendo awor, y 
esey mes nos lo sigui haci 
den futuro. 


Den nomber di Gobi- 
erno di Aruba, mi ta gradici 
sindicatonan pa nan lucha 
den esaki, no tabata facil, 
pero na fin di dia, nos a 
logra y sindicatonan tabata 
tin un parti importante den 
e lucha aki. Mi ta gradici 
tambe empleadonan publi- 
co y di sector semi publico 
pa bo sacrifico desde 1 mei 
2020, te awor. 
Mi ta spera cu e hecho 
cu awor bo salario ta bek 
na 100%, por yuda bo poco 
mas den combati e reto- 
nan cu bo por ta enfrenta”, 
Prome 
Minister 
Evelyn 
Wever-Croes a bisa den su 
discurso dirigi na pueblo di 
Aruba diadomingo ultimo. 

ARUBA 
ARUBA 


ORANJESTAD - Si- 
man pasa Prome Minister 
Evelyn Wever - Croes a 
biaha pa Hulanda. Durante 
su biahe personal riba pro- 
pio gasto, a haci uzo di e 
oportunidad pa planifica 
reunionnan importante pa 
Aruba. 
E prome reunion cu a 
atende tabata cu Secretario 
di Estado Alexandra van 
Huffelen tocante e pago di 
5% bek na empleadonan 
publico. A pesar cu no a 
logra convence Hulanda pa 
e pago por tuma luga, Gobi- 
erno a cumpli cu e promesa 
haci na empleadonan pu- 
blico y a paga e 5%. 
Desde fin di aña 2021 
Gobierno di Aruba a com- 
promete pa cuminsa reduci 
e recorte di salario y paga 
e 5% bek na empleadonan 
publico desde e di dos mita 


Resumen di reunionnan reciente di 
Prome Minister na Hulanda 


di aña en adelante (desde 
juli 2022). Pa logra esaki a 
traha duro pa percura cu tin 
fondonan y a inclui esaki 
den e presupuesto. Prome 
Minister Wever - Croes a 
remarca cu a prefera cu 
tabatin sosten di Hulanda 
ora cu a paga esaki, pero 
lamentablemente esaki no 
tabata e caso. No obstante, 
cargando 
e 
responsabi- 
lidad como gobernantenan 
di Pais Aruba, y reconoci- 
endo e problemanan socio- 
economico cu tin na Aruba, 
e necesidadnan cu tin den 
comunidad y e derecho cu 
empleadonan 
publico 
y 
semi- publico tin, a dicidi 
di cumpli cu e pago. 
Durante di e reunion en- 
tre Premier Wever - Croes y 
Secretario di Estado Alex- 
andra van Huffelen, a trata 
diferente otro tema. Entre 


otro e conseho di CFT pa 
duna Aruba un ‘aanwijzing’ 
y a haci palabracion con 
por evita esaki. Den cuadro 
di e palabracionnan haci cu 
van Huffelen, Prome Min- 
ister Wever - Croes a reuni 
tambe cu sr. Raymond Gra- 
dus di CAft na Hulanda na 
Arubahuis. 
Na e ocasion a papia 
di e conseho di aanwijz- 
ing y locual Aruba ta haci- 
endo pa bin cu cambio na 
e presupuesto. Manera ta 
conoci na Aruba, tur aña 
na mita di aña ta cuminsa 
prepara pa cambio na pre- 
supuesto. Motibo di esaki 
ta pasobra ora cu traha riba 
e presupuesto na comienso 
di aña, ainda no sa kico ex- 
actamente ta bay pasa du- 
rante di aña. Pero e biaha 
aki e trabounan a conclui 
un poco mas trempan, y ta 


mustra cu e deficit cu tin pa 
e aña aki (cual ta motibo di 
conseho pa aanwijzing) por 
baha 
considerablemente 
te casi na mita di locual e 
tabata, Prome Minister a 
informa. 
Adicionalmente 
intercambia riba trabounan 
adicional cu tin cu haci y 
a scucha opinion di CFT. 
Den cuadro di e trabounan 
aki a realisa un reunion vir- 
tual cu Ministernan encar- 
ga, pa asina cuminsa tuma e 
diferente accionnan. Prome 
Minister Wever - Croes a 
expresa cu e reunion a bay 
bon y e meta ta pa kita e 
conseho di aanwijzing for 
di riba mesa. Esaki ta loke 
a palabra cu Secretario 
di Estado Alexandra van 
Huffelen y tambe sr. Ray- 
mond Gradus di CFT. E si- 
man aki y otro siman Prome 
Minister lo bolbe reuni cu 
diferente secretariadonan y 
teamnan cu ta prepara e cal- 


culacionnan financiero. 
Por ultimo, Prome Min- 
ister a enfatisa riba e impor- 
tancia pa keda enfoca riba 
tur e trabounan positivo cu 
ta realisando pa comunidad 
di Aruba, y no riba e sto- 
ria cu oponentenan politco 
kier crea pa dividi comuni- 
dad. Prome Minister y Go- 
bierno lo sigui concentra 
riba locual ta importante 
pa Aruba na e momentonan 
aki y p’esey a pesar cu ta 
na Hulanda pa motibo di un 
biahe familiar riba gastonan 
propio, a percura pa cumpli 
cu obligacionnan di trabou 
cu mester a tuma luga, na 
bienestar di comunidad. 
‘Ban concentra riba cos- 
nan positivo y importante 
pa nos pais. Aruba ta den 
proceso di recuperacion y 
no mester nada pa tranca 
e recuperacion aki,’ Prome 
Wever - Croes a termina 
bisando. 


ORANJESTAD -- Di- 
asabra anochi por bisa cu 
polisnan tabata masha at- 
ento mes riba caminda y 
asina mes cu nan presencia 
tabata sumamente bisto, 
tog tin chauffeurnan cu 
no ta ripara esaki y cu nan 
comportacion mester ta 
diferente. 
Cos a cuminsa diasabra 
marduga caba algo prome 
cu 2’or, ora cu na altura di 
Coral Plaza den Italiestraat, 
polisnan a nota auto Toyota 
Altezza preto cu tabata den 
maniobranan di drifting y 
mesora a duna e chauffeur 


Varios chauffeur deteni pa polis 


di e vehiculo pa e para pa 
un control y polisnan a haci 
esaki na diferente manera. 
Sinembargo e tipo na 
stuur di e auto a dicidi cu e 
no ta para y a inicia un per- 
secucion caminda e chauf- 
feur tabata core den forma 
iresponsabel y violando 
varios regla di trafico pero 
polisnan na altura di un cas 
na Washington, a logra di 
cera e auto cu e jeep di po- 
lis, loke a causa rasca na e 
auto di polis. 
Mesora varios otro pa- 
truya a yega na e sitio pa 
sostene e detencion pero 


asina mes e chauffeur a 
dicidi cu cosnan no ta bay 
asina facil pa e polisnan, ya 
cu el a resisti su detencion 
loke a conduci na un tipo 
di lucha pa domina e hoben 
aki finalmente. 
El ser hiba warda di po- 
lis caminda el a keda dete- 
ni mientras cu a confisca e 
auto y e pone esaki na war- 
da di polis na Santa Cruz. 
Den otro caso banda di 
1.25 di marduga diasabra, 
polisnan a para un jeep 
Toyota blauw na altura di 
rotonde di Las Americas 
mirando cu e auto tabata 


bay di un banda pa otro. 
E chauffeur aki si a 
coopera pero e tabata bou 
influencia di alcohol loke 
a conduci na su detencion 
ya cu no solamente su ro- 
sea tabata hole totalmente 
na alcohol pero e tabatin 
wowonan cora y no por a 
para stabiel riba su pianan. 
El a ser hiba warda di 
polis caminda el a keda 
deteni pa pasa su wayaba. 


Otro caso ta caminda polis- 
nan a nota diasabra atardi 
pa 6.15, un chauffeur di 
un auto Hyunday Accent 
coriendo auto cu su celular 
den su man y mesora a para 
e chauffeur ya cu ta prohibi 
pa e tin celular den man 
mientras cu e coriendo. 
E chauffeur a compro- 
nde cu e tabata fout y el 
a ricibi un multa for di e 
agentenan policial. 


ORANJESTAD -- Dja- 
mars den oranan laat di 
atardi e homber Sciandri 
Lesire a haya su libertad. E 
nomber aki ta conoci pa mo- 


Tata denuncia pa abuso a wordo laga liber 


tibo cu algun dia atras auto- 
ridadnan a deten’e despues 
cu su ex-pareha, mama di 
su yiu, a entrega un keho di 
abuso sexual contra dje. 

ARUBA 
ARUBA 


ORANJESTAD -- Den 
cuadro di e Landspakket, e 
ekipo di Pais Aruba repre- 
senta por medio di Departa- 
mento di Recurso Humano 
(DRH) ta participando den 
un asina yama sessionnan 
di “Pressure Cooker”. 
E sessionan aki ta wordo 
organisa door di Tijdelijke 
Werk Organisatie Hulanda 
y Aruba conhuntamente 
cu Uitvoeringsorganisatie 


Pais Aruba ta trahando riba: 
Restructuracion di nos aparato gubernamental 


Bedrijfsvoering Rijk. 
E meta di e sessionnan 
aki ta pa conhuntamente 
formula un pregunta y crea 
un momento pa marktcon- 
sultatie pa asina ehecuta e 
proyecto cu ta trata ‘herin- 
richting’ di e aparato guber- 
namental. 
Esaki 
conforme 
pal- 
abracion hasi den cuadro di 
Landspakket. E trabaonan 
aki ta pa reforsa e aparato 
gubernamental y crea un 
aparato gubernamental mas 


eficiente pa Pais Aruba. 
Den transcurso di siman 
25 di juli conhuntamente e 
team di Hulanda cu e team 
di Aruba ta sintando pa 
formula e diferente docu- 
mentonan den concepto 
pa asina por cuminsa cu e 
trayecto aki. 
Di tal forma por bisa cu 
den forma prudente y for- 
ma dinamico y activo, Pais 
Aruba ta trahando riba e re- 
structuracion di nos aparato 
gubernamental. 


ORANJESTAD -- Re- 
cientemente Gobierno di 
Aruba a wordo notifica di 
e resultado excelente di e 
evaluacion haci pa e Carib- 
bean Financial Action Task 
Force CFATF di e integri- 
dad di e sistema financiero 
di Aruba . Den Caribe, Aru- 
ba ta figura na e di dos luga 
como Pais na unda cu ta 
aplica controlnan necesario 
pa preveni y combati cu e 
sistema financiero por wor- 
do maluza pa labamento 
di placa, financiamento di 
terorismo y proliferacion di 
arma di destruccion masal. 
Tur esfuerso cu ta wordo 
haci na Aruba a resulta di 
ta efectivo. Den e di cua- 
ter ronda di evaluacion pa 
cumplimento cu e recomen- 
dacionnan di FATF pa pre- 


Labamento di placa i financiamento di terorismo 
Aruba y Bermuda cu miho sistema den Caribe 


veni y combati labamento 
di placa, financiamento di 
terorismo y proliferacion di 
arma di destruccion masal, 
banda cu ta evalua si e Pais 
ta cumpli tecnicamente cu 
tur regla di FATF, ta midi 
tambe e efectividad di e 
reglanan aki pa mantene e 
integridad di e sistema fi- 
nanciero di nos Pais. Aruba 
a score un resultado ex- 
celente. Di e 11 area den 
cual ta midi efectividad, 
Aruba a score 6 biaha efec- 
tividad substancial SE den 
e areanan di risico, maneho 
y coordinacion, coopera- 
cion internacional super- 
vision, medida preventivo, 
inteligencia financiero y 
confiscacion. Nos a score 
4 biaha efectividad modera 
ME, den areanan di persona 


legal y ultimo benificiario, 
investigacion y persecu- 
cion di labamento di placa 
y tambe pa financiamento 
di terorismo y medida pre- 
ventivo y sancion pa finan- 
ciamento di terorismo. Pa 
locual ta e area di sancion 
pa proliferacion di arma di 
destruccion masal, nos Pais 
a score un efectividad abou 
LE ya cu na Aruba no ta 
produci of transporta arma 
asina via di nos wafnan. 
Mester bisa cu e resul- 
tado di e evaluacion ta uno 
hopi bon, ya cu ta poco Pais 
den Caribe tin un sistema 
cu ta asina efectivo. Den 
e di cuater ronda di evalu- 
acion di FATF, Aruba ta 
na di dos lugar despues di 
Bermuda cu tin un area den 
cual nan a score un efec- 


tividad halto HE. Te ainda 
ta Aruba y Bermuda ta e 
dos Paisnan den Caribe cu 
a score halto den efectivi- 
dad cu nan sistema pa pre- 
veni y combati labamento 


di placa, financiamento di 
terorismo y proliferacion di 
arma di destruccion masal. 
E rapport di Aruba ta dis- 
ponibel via www.fatf-gafi. 
org of www.cfatf-gafic.org. 

KRALENDIJK – Ca- 
ribbean Journal a kla- 
sifi ká Brass Boer komo e 
mihó restorant den Karibe 
i CHEFS Bonaire komo 
number shete, for di un 
lista di 50 mihó restorant 
di den Karibe. Ta klasifi ká 
e restorantnan a base di ku- 


Klasifi ká pa Caribbean Journal 
Brass Boer mihó restorant den Karibe 


minda, servisio i ambiente. 
Caribbean Journal ta 
deskribí Brass Boer komo 
e lider den Karibe ku ta 
mantené e promé puesto. 
E klásiko aki di Boneiru 
di tres strea, Michelin di 
Jonnie i Thérèse Boer, e 
tim tras di De Librije, a 


krea e restorant karibense, 
e nivel di arte kulinario 
nunka ántes mirá den e 
region aki, tur esaki situá 
pegá ku laman na Delfi ns 
Beach Resort. Tambe den e 
mihó restorantnan den Ka- 
ribe a klasifi ká na number 
7 CHEFS Bonaire. Carib- 
bean Journal su deskrip- 
shon di CHEFS Bonaire: 
“Nan tin solamente algun 
asiento disponibel pa si- 
man i ta habrí solamente 
pa sena. E ta mas un biahe 
ku simplemente un sena, 
e ta un kreashon di e bon 
amigunan Han ten Winkel i 
Mark Tromop, kende a krea 
un di e eksperensianan gas- 
tronómiko mas úniko den 
Karibe, situá na Bamboo 
Bonaire Resort.” Ofi sina di 
Turismo di Boneiru, TCB, 
ta felisitá su partnernan 
Brass Boer i CHEFS Bo- 
naire, pa pone Boneiru su 
nòmber riba mapa komo 
‘Culinary Capital of the 
world’. TCB ta kompartí ku 
e tipo di rekonosimentunan 
aki ta kuadra den e vishon 
pa desaroyo i promoshon di 
e esena gastronómiko hun- 
tu ku otro eksperensianan 
ku nos isla tin di ofresé, ku 
ta bai mas aleu di e sam- 
buyamentu fantástiko ku 
semper nos ta konosí pe. 


KRALENDIJK -- Djad- 
umingu 25 di yüli a drenta 
keho di kiebro den un ako- 
modashon turístiko situá 
na Sabadeco. Entre 6’or di 


Kiebro den akomodashonnan turístiko 


atardi i kuartu pasá di dies 
di, anochi deskonosínan 
a forsa un porta pa drenta 
e kas i bai ku entre otro 
dos laptop koló kòrá kimá 


Microsoft, modèl Surface 
Pro, un tas di kámara koló 
pretu ku den dje un kámara 
i tres lèns Nikon, un ‘head- 
phone’ Bowers & Wilkin, 
un oloshi i armbant di oro i 
kaha di hoya ku kontenido. 
Riba mesun dia a drenta 
keho di kiebro den un ako- 
modashon turístiko situá 
na Punt Vierkant. Aki en- 
tre mitar di shete di atardi 
i mitar di diesun di anochi, 
deskonosínan a forsa un 
skùifdùr pa a drenta. 
Nan a bai ku entre otro 
iPad Pro, Macbook Pro, un 
laptop HP, vários paña i sa- 
patu di marka, hoya i tres 
tas Louis Vuitton. 
Ámbos kaso ta bou di 
investigashon. 


KRALENDIJK -- Kon- 
sumo di alkohòl mayoria 
biaha ta kousa di aksidente. 
E temporada tras di lom- 
ba a konstatá ku den may- 
oria kaso shofùrnan bou 
di infl uensia di alkohòl ta 
kousa aksidente. 
Konsumo di alkohòl ta 
baha abilidat pa reakshoná, 
dor di kua por reakshoná 
ménos lihé i asina ta pone 
tantu bo mes komo otro 
partisipante den tráfi ko den 
peliger. 
For di sifranan di polis 
di e dos simannan tras di 
lomba, a resultá ku den 12 
kaso konsumo di alkohòl a 
hunga un ròl. 


Polis ta intensivá kontròl 
riba alkohòl 


Esaki ta motibu pa in- 
tensivá kontròl di riba kon- 
sumo di alkohòl den tráfi ko 
e periodo benidero. 
Si un persona ta manehá 
bou d infl uensia di alko- 
hòl, e ora ei e ta haña un 
but, prohibishon temporal 
pa manehá, un kastigu di 
prisòn òf un kombinashon 
di e kastigunan aki. 
E peso di e kastigu ta 
dependé di e seriedat di e 
situashon. 
Personanan ku ta in- 
volukrá den un aksidente, 
e ora ei ta tèst mas lihé 
pa konsumo di alkohòl 
ku durante di un kontròl 
rutinario. 


KRALENDIJK – Pa 2 
aña largu Flor di Orkidia no 
tabatin enkuentro pa moti- 
bu di Covid-19. Ku orguyo 
Flor di Orkidia ta partisipá 
ku tin un direktiva nobo, 
ku ta bai kuminsá traha ku 
hopi amor, pasenshi i dedi- 
kashon, pa e grandinan i ku 
hopi aktividat. 
E direktiva nobo ta kon- 


sistí di presidente Enid 
Semeleer-Winklaar, tesore- 
ro Sula Melaan-Boezem, 
sekretaria Chepita Cicilia- 
Winklaar, konseho general 
i vise presidente Iris Semel- 
eer, segundo tesorero Lidia 
Welvaart-Alberto, segundo 
sekretaria Lala Montanus- 
Paula i komisario Tecla 
Piar-Martilio. 


Direktiva nobo Flor 
di Orkidia 

KRALENDIJK -- Nos 
grandinan sèmper a move 
den kunuku. Kome i biba 
salú tabata forma un parti 
importante den nan bida 
diario. Banda di krio di 
bestia tabata planta tur tipo 
di fruta i berdura manera 
patia, kòmkòmber, papaya 
i hopi mas. Kunukunan ku 
tabata produsí hopi fruta ku 
berdura tabata Fontein, Dos 
Pos i diferente otronan. Sin 


Tema di ‘Mi Zjilea’ djasabra awor 
‘Ban Planta Kunuku’ 


kosecha no tin simadan. 
Awendia tin hopi kunukero 
ku te ainda tin gran pashon 
pa plantamentu i krio di 
bestia. Djasabra awor 30 
di yüli lo bai tin e siguiente 
edishon di nos evento kul- 
tural ‘Nos Zjilea’. E biaha 
aki lo para ketu na e bida di 
e kunukero. Un hende ku 
awendia te ainda ta dediká 
hopi tempu na su kunuku 
ta Sr. Onnie Emerenciana. 


Onnie lo kompartí ku nos 
kon e ta traha den su ku- 
nuku. Onnie lo duna sp- 
likashon tambe tokante di 
plantamentu i kon pa brua 
tera pa planta kune. Tam- 
be lo bai tin presentashon 
chistoso di Kevin “Tobo’ 
Janga. Dimes nos Marshe 
Krioyo no por keda afo ku 
su produktonan fresku i lo- 
kal manera bo a kustumbra 
kune. Lo bai tin entre otro 
djus natural, pan di fòrnu 
pero tambe kos dushi, arte 
lokal i hopi mas. Kada bes 
lo tin oportunidat pa dife- 
rente empresario mes bin 
konta di nan produkto i kon 
nan ta prepara pa bin “Nos 
Zjilea”. Kushina ta habri 
for di 10’or di mainta pa 
keinta e stoma ku un bon 
sòpi i pa mèrdia lo bai tin 
diferente plato krioyo i grill 
masha dushi mes. Tur esaki 
den un dushi ambiente ku 
presentashon “LIVE” di e 


hobennan di Kara Kòra i 
tambe Grupo Kariño. Ban 
brasa, selebrá i kompartí 
nos dushi kultura na ‘Nos 
Zjilea’ djasabra awor 30 di 
yüli na Mangazina di Rei. 


E aktividat ta kuminsa 10 
‘or di mainta i ta dura te 
ku 3 ‘or di atardi. Pa un 
programa mas detayá por 
bishitá e Facebook Fanpage 
di Mangazina di Rei. 


